《春草》
清代·允礼

不辨江蓠与杜蘅，东风吹处一时生。西河冉冉寻芳路，南浦萋萋送客情。

细雨迷离添杳霭，夕阳掩映更分明。垂鞭最忆花时节，河畔青青纵马行。

作者简介：（?—1738）圣祖第十七子，世宗即位后改允礼。雍正初封果郡王，寻进亲王，管户部。高宗即位，命总理事务，管刑部。卒谥毅。有《春和堂诗集》、《静远斋诗集》、《奉使行纪》等。